Országos elismerés Balogh Szimonettának és Rostás Kevinnek, és felkészítő tanáruknak: Kelemen Valériának

**A FODISZ Országos Tanévnyitó Ünnepségén jutalmazták a 2018/19-es tanév legjobb diáksportolóit, valamint felkészítő tanáraikat. Először fordult elő, hogy Komárom-Esztergom Megyét a fiúknál és a lányoknál is oroszlányi diák képviselte a díjátadón. *Balogh Szimonetta* és *Rostás Kevin* kimagasló eredményeket értek el az előző tanévben, így méltán vehették át az elismerést *Szabó Lászlótól*, a FODISZ elnökétől.**

** **

**Rostás Kevin** 4 sportágban jutott országos diákolimpiai döntőbe, s mindenhol dobogón állhatott! Terematlétikában 3. lett 30m síkfutásban és medicinlabda dobásban, továbbá egyéni összetettben. Az Országos Úszó Diákolimpián 3. lett 25m gyorson, akárcsak az Országos Mezei Futó Diákolimpián a 2000 méteres távon. A „Kapkodd a lábad!” országos döntőn 3. helyezett oroszlányi csapat legjobbja volt.

**Balogh Szimonetta** 3 sportágban szerepelt kimagaslóan országos döntőn. Terematlétikában egyéni bajnoki címet nyert kislabda hajításban, s mezei futásban is megnyerte az 1500 méteres távot. A „Kapkodd a lábad!” döntőjén a csapattal bronzérmes lett. (Atlétikában is bejutott az országosra, de azt októberben rendezik.)

 



**A FODISZ Országos Tanévnyitó Ünnepségét 2019. szeptember 20-án rendezték Budapesten, a Magyar Sport Házában.**

**Kimagasló sporteredményeiért az Oroszlányi Benedek Elek EGYMI két tanulóját: *Rostás Kevint* és *Balogh Szimonettát* jutalmazták.**

**A diáksportolók felkészítése során végzett eredményes munkája elismeréseként *Kovácsné* *Kelemen Valéria* vehetett át díszoklevelet.**